**2021. gada Aizkraukles novada domes vēlēšanas** notika 5. jūnijā 2021. gada Latvijas pašvaldību vēlēšanās. Vēlēšanās Aizkraukles novada domē tika ievēlēti 19 deputāti. Vēlēšanās piedalījās 10 kandidātu saraksti, kas kopā sastāvēja no 168 kandidātiem.

Vēlēšanu norise
---------------

Aizkraukles novadā atradās 22 vēlēšanu iecirkņi. Aizkraukles pilsētā varēja nobalsot Aizkraukles novada kultūras namā, Aizkraukles novada vidusskolas sporta hallē, Aizkraukles profesionālās vidusskolas dienesta viesnīcā un Aizkraukles pagasta sākumskolā, Bebru pagastā varēja nobalsot Bebru pagasta pārvaldē, Daudzeses pagastā varēja nobalsot Daudzeses pagasta pārvaldē, Iršu pagastā varēja nobalsot Pērses sākumskolā, Jaunjelgavas pilsētā varēja nobalsot Jaunjelgavas novada kultūras namā, Klintaines pagastā varēja nobalsot Klintaines pagasta pārvaldē, Kokneses pilsētā varēja nobalsot Kokneses novada domē, Mazzalves pagastā varēja nobalsot Mazzalves pagasta pārvaldē, Neretas pagastā varēja nobalsot Neretas kultūras namā, Pilskalnes pagastā varēja nobalsot Pilskalnes pagasta pārvaldē, Pļaviņu pilsētā varēja nobalsot Pļaviņu novada kultūras centrā, Seces pagastā varēja nobalsot Seces pagasta pārvaldē, Sērenes pagastā varēja nobalsot Sērenes pagasta sporta centrā, Skrīveru pagastā varēja nobalsot Skrīveru kultūras centrā, Staburaga pagastā varēja nobalsot Staburaga pagasta pārvaldē, Sunākstes pagastā varēja nobalsot Sunākstes pagasta sporta centrā, Vietalvas pagastā varēja nobalsot Vietalvas pagasta pārvaldē un Zalves pagastā varēja nobalsot Sproģu saieta namā un Zalves pagasta kultūras namā, bet Aiviekstes pagastā, Aizkraukles pagastā, Jaunjelgavas pagastā un Kokneses pagastā neatradās neviens iecirknis.

Oficiālajā vēlēšanu dienā, sestdienā, 5. jūnijā, iecirkņi bija atvērti no pulksten 7ː00 līdz 20ː00 (LAT), bet ikkatrā iecirknī vēlētājs varēja arī balsot iepriekš — gan pirmdienā, 31. maijā, no pulksten 16ː00 līdz 20ː00 (LAT), gan ceturtdienā, 3. jūnijā, no pulksten 9ː00 līdz 16.00 (LAT), gan arī piektdienā, 4. jūnijā, no pulksten 13ː00 līdz 20ː00 (LAT).

Šajā novadā balsstiesīgais vēlētājs varēja nobalsot jebkurā iecirknī, jo vēlētāju noteikšanai tika izmantoti iepriekš sastādīti vēlētāju saraksti. COVID-19 pandēmijas dēļ iecirkņos bija jāievēro dažādi epidemioloģiskās drošības pasākumi, kā, ierodoties iecirknī, bija jāvelk sejas maska, jāievēro divu metru distance no citiem cilvēkiem un jādezinficē rokas, papildus arī tika ieteikts uz vēlēšanām nākt ar savu pildspalvu.

### Balsošanas sistēma

Latvijas Pašvaldības domes vēlēšanu likums nosaka, ka pašvaldības tiek ievēlētas vienlīdzīgās, tiešās, aizklātās, brīvās un proporcionālās vēlēšanās, piešķirot vietas partijām, kuras iegūst vismaz 5% balsu pēc Vebstera—Senlagē metodes. Vēlēšanas parasti notiek reizi četros gados, jūnija pirmajā sestdienā, bet Saeimai ir tiesības pieprasīt ārkārtas vēlēšanas. Ja notiek ārkārtas vēlēšanas un līdz iepriekšējās domes termiņa beigām ir vairāk par diviem mēnešiem, bet mazāk par diviem gadiem, tad dome tiek ievēlēta uz pagarinātu laiku — līdz aiznākamajām noteiktajām pašvaldību vēlēšanām, savukārt ja ir vairāk par diviem gadiem, tad uz saīsinātu laiku — līdz nākamajām noteiktajām pašvaldību vēlēšanām.

Novada domē tiek ievēlēti 19 deputāti, ja iedzīvotāju skaits administratīvajā teritorijā ir no 30 001 līdz 60 000 cilvēkiem.

Tiesības piedalīties Aizkraukles novada domes vēlēšanās ir Latvijas un citu Eiropas Savienības (ES) dalībvalstu pilsoņiem, sākot no 18 gadu vecuma, kuriem ir reģistrēta dzīvesvieta Aizkraukles novada administratīvajā teritorijā 90 dienas pirms vēlēšanu dienas, vai kuriem Aizkraukles administratīvajā teritorijā pieder nekustamais īpašums. Lai apliecinātu vēlētāja identitāti jānorāda derīga ES pilsoņa pase vai personas apliecība (eID karte).

Kandidātu saraksti
------------------

2021. gada 9. aprīlī tika izlozēti sarakstu kārtas numuri.

| Nr. | Saraksts | Kandidāti | Līderis | Balsis | % | Ievēlēti |
| --- | --- | --- | --- | --- | --- | --- |
| 1 | Latvijas attīstībai, Vidzemes partija | 22 | Leons Līdums | 3459 | 44,85% | 10 |
| 2 | Apvienība Iedzīvotāji | 22 | Jānis Sarmis Bajinskis | 693 | 8,99% | 2 |
| 3 | Latvijas Krievu savienība | 21 | Ludmila Ušakova | 178 | 2,31% | 0 |
| 4 | Saskaņa | 9 | Nikolajs Sokols | 141 | 1,83% | 0 |
| 5 | Jaunā konservatīvā partija | 10 | Jānis Brokāns | 229 | 2,97% | 0 |
| 6 | Jaunā Vienotība | 22 | Aigars Lukss | 584 | 7,57% | 2 |
| 7 | KPV LV | 11 | Udo Pērsis | 69 | 0,89% | 0 |
| 8 | Zaļo un Zemnieku savienība | 17 | Evija Vectirāne | 438 | 5,68% | 1 |
| 9 | Nacionālā apvienība "Visu Latvijai!"—"Tēvzemei un Brīvībai/LNNK" | 22 | Guntis Libeks | 1579 | 20,47% | 4 |
| 10 | Latvijas Sociāldemokrātiskā strādnieku partija | 12 | Jenss Zvirgzdgrauds | 256 | 3,32% | 0 |

Ievēlētie deputāti
------------------

Vēlēšanu rezultāti tika uzzināti pēc visu vēlētāju balsu saskaitīšanas, un ievēlēto deputātu saraksts bija pieejams pēc vēlēšanu rezultātu apstiprināšanas.

| Nr. | Deputāts | Balsis | Saraksts |
| --- | --- | --- | --- |
| 1 | Dainis Vingris | 4677 | Latvijas attīstībai, Vidzemes partija |
| 2 | Leons Līdums | 4013 |
| 3 | Dāvis Kalniņš | 3666 |
| 4 | Einārs Zēbergs | 3500 |
| 5 | Anita Ostrovska | 3487 |
| 6 | Andris Zālītis | 3482 |
| 7 | Arvis Upītis | 3472 |
| 8 | Didzis Bērziņš | 3468 |
| 9 | Uldis Dzērve | 3347 |
| 10 | Zane Romanova | 3345 |
| 11 | Guntis Libeks | 2132 | Nacionālā apvienība "Visu Latvijai!"—"Tēvzemei un Brīvībai/LNNK" |
| 12 | Aivars Miezītis | 1726 |
| 13 | Gatis Gūtmanis | 1614 |
| 14 | Uģis Rubenis | 1542 |
| 15 | Andris Ambainis | 756 | Apvienība Iedzīvotāji |
| 16 | Jānis Sarmis Bajinskis | 709 |
| 17 | Aigars Lukss | 746 | Jaunā Vienotība |
| 18 | Mārtiņš Daģis | 668 |
| 19 | Evija Vectirāne | 447 | Zaļo un Zemnieku savienība |

Atsauces
--------

1. ↑  «Ja vēlies strādāt vēlēšanu iecirknī, nenokavē pieteikšanos!». Aizkraukles novads. 2021. gada 24. martā. Arhivēts no oriģināla, laiks: 2021. gada 2. jūnijā. Skatīts: 2021. gada 30. maijā.
2. ↑  «Vēlēšanu iecirkņi». *cvk.lv*. CVK. Arhivēts no oriģināla, laiks: 2021. gada 13. aprīlī. Skatīts: 2021. gada 30. maijā.
3. ↑  «2021. gada 5. jūnija vēlēšanas». *cvk.lv*. CVK. Skatīts: 2021. gada 24. aprīlī.
4. ↑  Madara Līcīte. «Centrālā vēlēšanu komisija izsludina pašvaldību vēlēšanas 5. jūnijā». *lsm.lv* (LSM), 2021. gada 21. janvārī. Skatīts: 2021. gada 24. aprīlī.
5. ↑  «Ieteikumi Covid-19 infekcijas profilaksei vēlēšanās». *cvk.lv*. CVK. 2021. gada 18. martā. Skatīts: 2021. gada 31. maijā.
6. ↑  «Pašvaldības vēlēšanās vēlētāji var balsot atrašanās vietā, ja veselības dēļ nevar nokļūt iecirknī». Jaunjelgavas novads. 2021. gada 19. maijā. Arhivēts no oriģināla, laiks: 2021. gada 2. jūnijā. Skatīts: 2021. gada 30. maijā.
7. ↑  «Pašvaldību domēs ievēlajamo deputātu skaits». *cvk.lv*. CVK. Arhivēts no oriģināla, laiks: 2021. gada 5. jūnijā. Skatīts: 2021. gada 13. aprīlī.
8. ↑  «Secība, kā būs izkārtotas vēlēšanu zīmes pašvaldību vēlēšanās». Aizkraukles novads. 2021. gada 12. aprīlī. Arhivēts no oriģināla, laiks: 2021. gada 2. jūnijā. Skatīts: 2021. gada 30. maijā.
9. ↑  Latvijas attīstībai, Vidzemes partija, aplūkots 2022. gada 22. maijā
10. ↑  Nacionālā apvienība "Visu Latvijai!"—"Tēvzemei un Brīvībai/LNNK", aplūkots 2022. gada 22. maijā
11. ↑  Apvienība Iedzīvotājiem, aplūkots 2022. gada 22. maijā
12. ↑  Jaunā Vienotība, aplūkots 2022. gada 22. maijā
13. ↑  Zaļo un Zemnieku savienība, aplūkots 2022. gada 22. maijā

Ārējās saites
-------------

* Kandidātu saraksti
* Vēlētāju aktivitāte
* Vēlēšanu rezultāti
* Ievēlēto deputātu saraksts

|  |  |  |  |  |  |  |  |
| --- | --- | --- | --- | --- | --- | --- | --- |
| 

| * s
* d
* l
2021. gada Latvijas pašvaldību vēlēšanas |
| --- |
|  |
| Valstspilsētu pašvaldības | 
* Daugavpils
* Jelgava
* Jūrmala
* Liepāja
* Rēzekne
* *Rīga* (29.08.2020.)
* Ventspils

 |
|  |
| Novadu pašvaldības | 
* Ādaži
* Aizkraukle
* Alūksne
* Augšdaugava
* Balvi
* Bauska
* Cēsis
* Dienvidkurzeme
* Dobele
* Gulbene
* Jēkabpils
* Jelgava
* Krāslava
* Kuldīga
* Ķekava
* Limbaži
* Līvāni
* Ludza
* Madona
* Mārupe
* Ogre
* Olaine
* Preiļi
* *Rēzekne* (11.09.2021.)
* Ropaži
* Salaspils
* Saldus
* Saulkrasti
* Sigulda
* Smiltene
* Talsi
* Tukums
* Valka
* Valmiera
* Ventspils
* *Varakļāni* (11.09.2021.)

 |

 |